Propaganda rusă a scăpat de sub control. Preoțiii vorbesc de soldați înviați pe front
- Cristian Raducanu
- 29 mai 2024, 17:45
Propaganda rusă la un alt nivel. Scenariștii de la Hollywood ar fi invidioși pe cei care ghidează aparatul propagandistic al Moscovei. Într-o emisiune televizată, un anume preot a declarat că soldații ruși care luptă pe frontul din Ucraina sunt invincibili, din categoria zeilor.
Propaganda rusă a scăpat de sub control
La o emisiune cu temă religioasă, propaganda Kremlinului a fost reluată de unul dintre urmașii lui „Rasputin”. Un duhovnic a precizat că militarii ruși angrenați în lupta din Ucraina nu pot fi uciși, deși statisticile indică altceva.
Delirul „propăvăduit” de propaganda rusă nu se oprește aici, fața bisericească a declarat națiunii ruse că frontul din Ucraina este un „tărâm al minunilor”, unde se petrec miracole mai ceva ca cele din Biblie.
A Russian priest shared a story of how a Chinese man was killed in a "special military operation" but resurrected.
Doesn't seem to work for Russians, though? pic.twitter.com/HcLdt371m2
— Anton Gerashchenko (@Gerashchenko_en) May 29, 2024
Scenarii care întrec orice imaginație
Preotul a povestit cum a văzut cu ochii lui un filmuleț în care un soldat chinez trimis în Operațiunea Specială de Eliberare a înviat după ce a fost răpus de un glonț inamic. Mai mult, după ce ar fi înviat, militarul chinez s-ar fi botezat în religia creștină.
Pentru ca interviul preotului „să ajungă” la cât mai multă lume, Anton Gherașcenko, consilier în ministerul ucrainean de Interne l-a făcut public pe rețeaua de socializare X. Videoclipul a fost vizionat de peste 30.000 de ori, în doar câteva ore.
Propaganda rusă, transmisă prin intermediul preoților
„Există atât de multe mărturii minunate despre victoria lui Hristos asupra morții. Soția mea mi-a trimis o mulțime de mărturii și filmări de război. Chiar înainte de Postul Mare am văzut un video cu un chinez (soldat care lupta pentru Rusia -n.red) care a participat la operațiunea militară specială.
A primit un glonț în abdomen, care l-a sfârtecat și i-a scos afară toate organele interne și a înviat. Sfântul Luca din Simferopol i-a apărut, l-a vindecat complet, organele lui interne au fost vindecate. Și astfel a fost botezat, rudele lui au venit. Și s-au pozat apoi, toți îmbrăcați în alb, proaspăt botezați și primiți în biserica noastră ortodoxă”, a declarat preotul a cărui identitate nu a fost precizată, potrivit Digi24.